b'\n_START_ARTICLE_\nNaujoji perk\xc4\x97la\n_START_PARAGRAPH_\nNaujoji perk\xc4\x97la (Antroji perk\xc4\x97la)\xc2\xa0\xe2\x80\x93 perk\xc4\x97la Lietuvos uostamiestyje Klaip\xc4\x97doje. Adresas: Nemuno g. 8, Klaip\xc4\x97da. Naujosios perk\xc4\x97los keltas \xc4\xaf Smiltyn\xc4\x99 kelia p\xc4\x97s\xc4\x8diuosius, dviratininkus, \xc4\xafvairias transporto priemones, ir kt. Tam tikri reisai skirti perkelti tik transport\xc4\x85, ve\xc5\xbeant\xc4\xaf pavojingus krovinius (naftos produktus, dujas, \xc5\xa1ien\xc4\x85). Jeigu tokio transporto n\xc4\x97ra\xc2\xa0\xe2\x80\x93 perkeliamas kitas transportas. Kai kurie reisai vykdomi tik Kur\xc5\xa1i\xc5\xb3 nerijos gyventojams, vykstantiems savo transporto priemon\xc4\x97mis, kurios yra AB \xe2\x80\x9eSmiltyn\xc4\x97s perk\xc4\x97la" duomen\xc5\xb3 baz\xc4\x97je ir informavus bendrov\xc4\x97s dispe\xc4\x8derin\xc4\x99 tarnyb\xc4\x85 ne v\xc4\x97liau kaip prie\xc5\xa1 4 valandas. Keltus valdo AB \xe2\x80\x9eSmiltyn\xc4\x97s perk\xc4\x97la\xe2\x80\x9c._NEWLINE_Kai buvo statomas Klaip\xc4\x97dos suskystint\xc5\xb3 gamtini\xc5\xb3 duj\xc5\xb3 terminalas (SGDT), d\xc4\x97l jo s\xc4\x97kmingos veiklos buvo si\xc5\xabloma atsisakyti Naujosios perk\xc4\x97los transporto ir j\xc4\x85 pakeisti tiltu. Es\xc4\x85 suintensyv\xc4\x97jus laivybai bei plaukiant prie SGD terminalo dujove\xc5\xbeiui (dujas gabenan\xc4\x8diam laivui), keltai trukdyt\xc5\xb3 laivybai.'